**JELGAVAS VALSTSPILSĒTAS PAŠVALDĪBAS 2022. GADA 28. JŪLIJA SAISTOŠO NOTEIKUMU NR.22-22**

**“GROZĪJUMI JELGAVAS PILSĒTAS PAŠVALDĪBAS 2015. GADA 12. NOVEMBRA SAISTOŠAJOS NOTEIKUMOS NR.15-22 „JELGAVAS VALSTSPILSĒTAS PAŠVALDĪBAS PALĪDZĪBA AUDŽUĢIMENĒM””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| **1.Īss projekta satura izklāsts** | Saistošie noteikumi  (turpmāk - noteikumi) izdoti, lai palielinātu pabalstu individuālo mācību piederumu iegādei vispārējās izglītības iestādes klātienes izglītojamajam no audžuģimenes par 13,00 *euro* un izglītojamajam no audžuģimenes, kurš apgūst obligāto pirmsskolas izglītības programmu (sagatavošana pamatizglītības ieguvei) par 6,00 *euro*. Minēto pabalstu piešķir, ievietojot bērnu audžuģimenē mācību gada laikā un turpmāk, sākoties mācību gadam, ja pabalsts ir pieprasīts laika periodā no kārtējā gada 1.augusta līdz 30.septembrim:  Noteikumi piemērojami ar 2022. gada 1. augustu. |
| **2.Projekta nepieciešamības pamatojums** | Noteikumi ir nepieciešami, lai sakarā ar mācību piederumu cenu pieaugumu palielinātu pabalstu individuālo mācību piederumu iegādei, bērnam, kurš ievietots audžuģimenē.  Pabalsts individuālo mācību piederumu iegādei vispārējās izglītības iestādes klātienes izglītojamajam tiek palielināts par 13,00 *euro* un izglītojamajam, kurš apgūst obligāto pirmsskolas izglītības programmu (sagatavošana pamatizglītības ieguvei) par 6,00 *euro*. Minētā pabalsta apmērs attiecīgajām mērķa grupām sasniegs 70,00 *euro* un 35,00 *euro.* |
| **3.Informācija par plānoto projekta ietekmi uz pašvaldības budžetu** | Noteikumu izpildei ir nepieciešami papildu naudas līdzekļi Jelgavas valstspilsētas pašvaldības iestādes “Jelgavas sociālo lietu pārvalde” (turpmāk – JSLP) 2022. gada budžetā. Uz 01.07.2022. pabalstam individuālo mācību piederumu iegādei audžuģimenē ievietotajiem bērniem tiek apstiprināts finansējums 998,00 *euro* apmērā. No 01.08.2022. līdz 30.09.2022. vispārējās izglītības iestādes klātienes izglītojamo skaits, kuri var kvalificēties pabalsta individuālo mācību piederumu iegādei saņemšanai ir 17 personas un izglītojamo skaits, kuri apgūst obligāto pirmsskolas izglītības programmu (sagatavošana pamatizglītības ieguvei) - 1 persona.  Tiek prognozēts, ka no 01.08.2022. līdz 30.09.2022. minēto pabalstu nodrošināšanai ir nepieciešams finansējums 9905,00 *euro* apmērā, tajā skaitā (1190 *euro* (17 vispārējās izglītības iestādes klātienes izglītojamo skaits x 70,00 *euro*)) un 35,00 *euro* (1 izglītojamais, kurš apgūst obligāto pirmsskolas izglītības programmu (sagatavošana pamatizglītības ieguvei) x 35,00 *euro*)). Lai nodrošinātu pabalsta mācību piederumu iegādei izmaksu ir nepieciešams papildu finansējums 227,00 *euro* apmērā (1225,00 *euro* prognozējamais finansējams mīnus 998,00 *euro* apstiprinātaisfinansējums kārtējā JSLP budžeta ietvaros)  *.* |
| **4.Informācija par plānoto projekta ietekmi uz uzņēmējdarbības vidi pašvaldības teritorijā** | Nav. |
| **5.Informācija par plānoto projekta ietekmi uz administratīvajām procedūrām** | Nav. |
| **6.Informācija par konsultācijām ar privātpersonām** | Nav. |

Jelgavas valstspilsētas domes priekšsēdētājs A.Rāviņš